KLASA: 007-03/25-01/1

URBROJ: 2156-10-06-25-3

Na temelju članka 37. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19, 57/22, 101/23 - Uredba), članka 40. i 41. Zakona o ustanovama („Narodne novine“ 76/93, 29/97, 47/99, 35/08, 127/19 i 151/22), članka 26. i 31. Statuta Dječjeg vrtića Opatija od 24.11.2022. godine, I. izmjene i dopune Statuta Dječjeg vrtića Opatija od 26.4.2023. godine, II. izmjene i dopune Statuta Dječjeg vrtića Opatija od 29.4.2025. godine i Odluke Upravnog vijeća Dječjeg vrtića Opatija o raspisivanju javnog natječaja za imenovanje ravnatelja/ice Dječjeg vrtića Opatija Klasa: 007-03/25-01/1 Urbroj: 2156-10-06-25-2 od 9.9.2025., Upravno vijeće Dječjeg vrtića Opatija dana 12.9.2025. godine raspisuje

**JAVNI NATJEČAJ**

**za imenovanje ravnatelja/ice Dječjeg vrtića Opatija**

Za ravnatelja/icu dječjeg vrtića može biti imenovana osoba koja ispunjava sljedeće uvjete:

– završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij ili

d) preddiplomski sveučilišni studij za odgojitelja ili

e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s prijašnjim propisima,

– položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. Zakona o predškolskom odgoju i obrazovanju (NN br. 10/97, 107/07, 94/13, 98/19, 57/22 i 101/23 - Uredba),

– najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika.

Za ravnatelja/icu dječjeg vrtića ne može biti imenovana osoba za čije zasnivanje radnog odnosa postoje zapreke iz članka 25. Zakona o predškolskom odgoju i obrazovanju (NN br. 10/97, 107/07, 94/13, 98/19, 57/22 i 101/23 - Uredba).

Ravnateljem/icom ne može biti imenovana osoba koja prema zakonu kojim se uređuju trgovačka društva ne može biti članom uprave trgovačkog društva.

Ravnatelj/ica se imenuje na mandat od pet godina, a ista osoba može biti ponovno imenovana.

Uz pisanu, vlastoručno potpisanu prijavu na natječaj, potrebno je priložiti:

1. životopis;

2. dokaz o odgovarajućoj vrsti i razini obrazovanja određenoj ovim natječajem;

3. dokaz o državljanstvu;

4. dokaz o radnom iskustvu u predškolskoj ustanovi na radnome mjestu odgojitelja ili stručnog suradnika:

 - elektronički zapis o podacima evidentiranim u bazi podataka Hrvatskog zavoda za mirovinsko osiguranje i

- potvrda predškolske ustanove o vrsti i trajanju poslova, ne starija od mjesec dana od dana objave natječaja;

5. dokaz o položenom stručnom ispitu ili dokaz da je kandidat oslobođen obveze polaganja stručnog ispita;

6. dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju:

– uvjerenje nadležnog suda da se protiv osobe ne vodi kazneni postupak sukladno čl. 25. Zakona o predškolskom odgoju i obrazovanju (NN br. 10/97, 107/07, 94/13, 98/19, 57/22 i 101/23 - Uredba), ne starije od dana objave natječaja;

– uvjerenje nadležnog suda da se protiv osobe ne vodi prekršajni postupak sukladno čl. 25. Zakona o predškolskom odgoju i obrazovanju (NN br. 10/97, 107/07, 94/13, 98/19, 57/22 i 101/23 - Uredba), ne starije od dana objave natječaja;

– uvjerenje nadležnog područnog ureda Hrvatskog zavoda za socijalni rad, sukladno čl. 25. Zakona o predškolskom odgoju i obrazovanju (NN br. 10/97, 107/07, 94/13, 98/19, 57/22 i 101/23 - Uredba), da osobi nije izrečena mjera za zaštitu dobrobiti djeteta sukladno posebnom propisu, ne starije od dana objave natječaja.

Na javni natječaj mogu se prijaviti osobe obaju spolova, sukladno članku 13. stavku 3. Zakona o ravnopravnosti spolova („Narodne novine“ 82/08, 125/11, 20/12, 138/12 i 69/17).

Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski rod.

Ako kandidat uz prijavu na natječaj priloži dokumente u kojima osobni podaci nisu istovjetni podacima u prijavi na natječaj, dužan je dostaviti i dokaz o njihovoj promjeni (preslik vjenčanog ili rodnog lista i dr.).

Isprave se prilažu u neovjerenom presliku, a kandidat/kinja koji bude izabran/a u obvezi je dostaviti dokaze o ispunjavanju uvjeta u izvorniku ili ovjerenom presliku.

Potpunom prijavom smatra se ona koja sadrži sve podatke i priloge navedene u natječaju te koja je vlastoručno potpisana.

Osoba koja nije podnijela pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom/kinjom prijavljenim/om na natječaj.

Kandidati koji ispunjavaju uvjete natječaja bit će pozvani na predstavljanje/intervju pred Upravnim vijećem Dječjeg vrtića Opatija.

Uvjerenje o zdravstvenoj sposobnosti predloženi kandidat dužan je priložiti po donošenju odluke o prijedlogu za imenovanje ravnatelja.

Osobe koje ostvaruju pravo prednosti prilikom zapošljavanja prema posebnim propisima, dužne su u prijavi na natječaj pozvati se na to pravo te priložiti svu propisanu dokumentaciju, odnosno dokaze za ostvarivanje prednosti prema posebnom zakonu, te imaju prednost u odnosu na ostale kandidate/kinje samo pod jednakim uvjetima.

Osoba koja se poziva na pravo prednosti:

– sukladno čl. 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19, 84/21 i 156/23), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze iz članka 103. tog zakona, dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/84>.

Informacije o dokazima koji su potrebni za ostvarivanje prava prednosti pri zapošljavanju nalaze se na poveznici: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf> .

– sukladno čl. 47. – 50. Zakona o civilnim stradalnicima iz Domovinskog rata („Narodne novine“ br. 84/21), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze iz članka 49. tog zakona, dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf> koja se nalazi na mrežnoj stranici Ministarstva hrvatskih branitelja Republike Hrvatske <https://branitelji.gov.hr/zaposljavanje-843/84> .

– sukladno čl. 48.f Zakona o zaštiti vojnih i civilnih invalida rata („Narodne novine“ br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj dužna je priložiti osim dokaza o ispunjavanju traženih uvjeta, kao i rješenje, odnosno potvrdu iz koje je vidljivo spomenuto pravo te dokaz o tome na koji način je prestao radni odnos kod posljednjeg poslodavca;

– sukladno čl. 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20), uz prijavu na natječaj dužna je osim dokaza o ispunjavanju traženih uvjeta, priložiti dokaz o utvrđenom statusu osobe s invaliditetom, te dokaz o tome na koji način je prestao radni odnos kod posljednjeg poslodavca.

Prijave na natječaj s dokazima o ispunjavanju uvjeta natječaja, dostavljaju se u roku od **osam** (**8) dana**od objave natječaja, u zatvorenoj omotnici s naznakom: »Prijava na Javni natječaj za imenovanje ravnatelja/ice – ne otvarati«, neposredno u tajništvo ili poštom na adresu: Dječji vrtić Opatija, Antona Mihića 5a, 51410 Opatija.

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine te Zakona o provedbi Opće uredbe o zaštiti podataka (Narodne novine 42/18) prijavom na natječaj smatra se da je kandidat dao privolu za obradu svih podataka iz natječajne dokumentacije, a koja će se obrađivati isključivo u svrhu provođenja natječajnog postupka.

O rezultatu natječaja kandidati će biti obaviješteni u roku od 45 dana od isteka roka za podnošenje prijava.

Rok za podnošenje prijava na natječaj traje od 12.9.2025. do 20.9.2025.

 PREDSJEDNIK UPRAVNOG VIJEĆA: Nikola Hlanuda v.r.

Natječaj je objavljen u Narodnim novinama, mrežnim stranicama i oglasnim pločama Dječjeg vrtića Opatija i mrežnim stranicama Hrvatskog zavoda za zapošljavanje dana 12.9.2025. godine.